open-index/open-wikipedia-markdown huggingface dataset:
A' Chairtbheil ann am Farpais Òran Eurovision

Tha a' Chairtbheil air pàirt a ghabhail ann am Farpais Òran Eurovision seachd uairean deug. 'S e Georgian Public Broadcaster (GPB) an craoladair poblach a bhios ga riochdachadh.

Tha a' Chairtbheil air tighinn tron semi-final ochd uairean, a' co-dhùnadh a-steach anns na deich rangan às àirde dà uair, le "Shine" le Sofia Nizharadze (2010) agus "One More Day" le Edrine (2011).

## Eachdraidh

Ghabh a' Chairtbheil pàirt anns an fharpais airson a' chiad turais anns an eagran 2007 ann an Helsinki, Suòmaidh às dèidh gun do ghairm Georgian Public Broadcaster gu robh e air cead fhaghainn airson com-pàirteachadh an 27mh dhen Dàmhar 2006.

An ath bhliadhna, air sgàth cogadh 2008 Osàidea a Deas, cha robh fios co-dhiù bha i a' dol a bhith aig an eagran 2009 ann am Mosgo, an Ruis. Thuirt ceannard GPB nach bu mhì-reusanta leis gun tarraingeadh an craoladair a chom-pàirteachadh air ais, ach gun robh e fo chuingealachdan-ama. An 28mh dhen Lùnastal 2008, ghairm GPB nach robh e airson pàirt a ghabhail ann an "dùthaich a bhriseas còirean a' chinne-daonna agus lagh eadar-nàiseanta". Às dèidh gun do bhuannaich a' Chairtbheil eagran 2008 Farpais Òrain Junior Eurovision, ged-tà, agus ise a' faighinn 12 phuing, cuid as motha dhe phuingean, bhon Ruis, thugadh misneachadh dhi a bhith pàirteach. 

Chaidh "We Don't Wanna Put In" le Stephane & 3G a thaghadh às dèidh show-ròghnachaidh nàiseanta, ach thog an t-òran aimhreit nuair a dh'aithriseadh do dh'Aonadh Craoladair na h-Eòrpa gum b' e iomradh air Vladimir Putin, ceann-suidhe na Ruise, a bh' ann. Bha na seinneadairean mar fhiachaibh na faclan atharrachadh neo òran ùr a thaghadh; cha do dh'aontaich an craoladair Cairtbheileach le dhèanamh seo agus e ag ràdh nach robhar ag iarraidh ach airson gun robh an Ruis air a bhith a' cuir ìmpidh air ACE. Leis sin, dh'fhàg a' Chairtbheil eagran Mhosgo an 11mh dhen Mhàrt agus thill i a ruigsinn an àite as àirde aice air an sgòr-bhòrd gu ruige seo ann an Oslo, Nirribhidh.

## Foir-shealladh com-pàirteachaidh

## Iomraidhean


*
*
*
An t-Sèirb is am Monadh Neagrach ann am Farpais Òran Eurovision

Ghabha Aonadh Stàite na Sèirbe is a' Mhonaidh Neagraich pàirt ann am Farpais Òran Eurovision dà uair. 'B e *Udruženje javnih radija i televizija* (UJRT) an craoladair poblach a riochdaich e.

Fhuair a' chiad chom-pàirteachadh aige ann an 2004 buaidh mhòr, leis gun do cho-dhùin seinneadair Sèirbeach Željko Joksimović san dàrna àite ann an Istanbul le "Lane moje". An ath bhliadhna, chaidh buidheann Monadh-Neagrach No Name a Choighìbh far an do ràinig e an seachdamh àite le "Zauvijek moja".

Bha No Name a' dol a rach a dh'Eurovision a-rithist anns an Àithne, ach tharraingeadh e às an fharpais a chionn 's gun deach brath-foill nam bhòtaichean a chur às leth diùraidh a' Mhonaidh Neagraich. B' urrainn dhan t-Seirb is a' Mhonadh Neagrach bhòtaig fhathast ann am final na h-eagrain 2006, ged-tà.

Às dèidh reifreann neo-eisimeileachd a' Mhonaidh Neagraich san Ògmhios 2006, tha an t-Sèirb agus am Monadh Neagrach air com-pàirteachadh mar dhà dhùthaich neo-eisimeileach. Leis nach do cho-dhùin e a-mach às na seachd òrain as àirde, 's e an t-Sèirb is am Monadh Neagrach an dùthaich as soirbheachaile an-còmhnaidh a thaobh cuibheas nan àiteachan.

## Foir-shealladh com-pàirteachaidh

## Iomraidhean


*
*
*
*
*
Best Kebab

Is e nad taigh-bìth sgriosail ann an Glaschu a th' ann an Best Kebab. Bidh daoine a' deanamh rudan dona dha Bossman, seilbheadair an taigh-bìth, mar a' sadail uighean air an togalach. Bu chòir sinn uile a' biodh snog dha Bossman oir tha Best Kebab timcheall tricead bliadhn' a dh' aois.
Am Monadh Neagrach ann am Farpais Òran Eurovision

Tha am Monadh Neagrach air pàirt a ghabhail ann am Farpais Òran Eurovision trì uairean deug. 'S e Radio i Televizija Crne Gore (RTCG) an craoladair poblach a bhios ga riochdachadh.

Mus an deach an dùthaich neo-eisimeileach a stèidheachadh, b' ann na pàirt dhen Iùgoslaibh 's a bha Poblachd Shòisealach a' Mhonaidh Neagraich pàirteach san fharpais eadar 1961 agus 1992. Chaidh luchd-taisbeanais Monadh-Neagrach a dh'Eurovision airson na h-Iùgoslaibhe ann an 1983 ("Dz̈uli" le Danijel) agus 1984 ("Ciao amore" le Vlado agus Inolda).

Chaidh am buidheann Monadh-Neagrach *No Name* a Choighìbh ann an 2005 airson na Sèirbe is a' Mhonaidh Neagraich a riochdachadh.

'S e an 7mh àite an àite as fhèarr a cho-dhùin òran às a' Mhonadh Neagrach innte, ach, mar dùthaich neo-eisimeileach, cha do ràinig am final ach dà uair. Anns an eagran 2015 ann am Vienna, ràinig i an 13mh àite, an rang as àirde aicese gu ruige seo.

## Foir-shealladh com-pàirteachaidh

*
*
*
Shakira

Tha **Shakira** na seinneadair, sgrìobhadair òrain, dannsair agus neach-carthannais à Coloimbia. Rugadh i mar Shakira Isabel Mebarak Ripoll air 2 an Gearran 1977 ann am Barranquilla, Coloimbia. Sheall i tàlant ciùil bho aois òg agus leig i a-mach a ciad albam, *Magia*, nuair a bha i ceithir bliadhna deug a dh’aois. Bha a cuid obrach tràth ann an Spàinntis, a’ measgachadh pop Laidinneach le buaidhean roc is fèin-eachdraidheil, agus dh’fhàs i mòr-chòrdte ann an Ameireagaidh Laidinn mus do dh’fhàs i na rionnag cruinneil.

Fhuair i a briseadh eadar-nàiseanta leis an albam *Laundry Service* ann an 2001, a bha a’ gabhail a-steach òrain Beurla leithid "Whenever, Wherever" agus "Underneath Your Clothes". Reic an clàr milleanan de lethbhreacan air feadh an t-saoghail agus stèidhich i mar aon de na seinneadairean boireann as soirbheachail ann an eachdraidh ciùil.

Tha i air grunn albaman eile a leigeil ma sgaoil, nam measg *Fijación Oral, Vol. 1* agus *Oral Fixation, Vol. 2*, *She Wolf*, *El Dorado* agus *Las Mujeres Ya No Lloran* ann an 2024. Tha i air iomadh duais Grammy, Latin Grammy, Billboard Music Award agus duaisean eile a bhuannachadh, agus chluich i aig tachartasan mòra leithid leth-ùine Super Bowl ann an 2020 agus òran oifigeil Cupa na Cruinne FIFA 2010, "Waka Waka (This Time for Africa)".

Na beatha pearsanta, bha dàimh fad-ùine aice leis an cluicheadair ball-coise Spàinnteach Gerard Piqué, leis an robh dithis mhac aice, Milan agus Sasha. Dhealaich iad ann an 2022. Stèidhich i am Pies Descalzos Foundation ann an 1997 airson foghlam a bhrosnachadh ann an sgìrean bochda ann an Coloimbia agus tha i air a bhith an sàs ann an iomadh iomairt carthannach eadar-nàiseanta, a’ toirt taic do chloinn agus do chòraichean boireann air feadh an t-saoghail. Tha i fhathast na h-aon de na h-ealaintichean as mòr-chòrdte agus as buadhach ann an ceòl an latha an-diugh.
A' Chairtbheil ann am Farpais Òran Junior Eurovision

Tha a' Chairtbheil air pàirt a ghabhail ann am Farpais Òran Junior Eurovision naoi uairean deug. 'S e Georgian Public Broadcaster (GPB) an craoladair poblach a bhios ga riochdachadh. Cha do chaill i farpais o chionn 2007 nuair a ghabh i pàirt an toiseach.

A thuilleadh air an Fhraing, 's e a' Chairtbheil an dùthaich as soirbheachaile san fharpais a thaobh àireamh nam buannachaidhean. Tha i air buannachadh ceither uairean, le "Bzz.." le Bzikebi (2008), "Candy Music" le Candy (2011), "Mzeo" le Mariam Mamadashvili (2016) agus "To My Mom" le Andria Putkaradze (2024). B' e ise a' chiad dùthaich a bhuannaich an fharpais ceithir uairean.

Tha GPB air Farpais Òran Junior Eurovision a chur air chois ann an Tblisi dà uair. Thachair i ann an Olympic Palace ann an 2017, agus ann an Gymnastical Hall of Olympic City ann an 2025

## Foir-shealladh com-pàirteachaidh

## Iomraidhean


*
*
*